Alamans

Los **alamans** estioron una confederación de pueblos chermans (sueus, cuados, semnons, teutons, eudusos, etc...) muitos d'ellos procedents de la zona de Brandemburgo que s'establioron enta l'anyo 213 en l**[[Agri Decumates]]'' (entre l'alto [[río Danubio|Danubio]] y lo [[río Rin|Rin]] meyo), mugando con l'[[Imperio Romano]] y que dimpués fuoron sozmesos por los [[Francos]], convertindo-se en part de los ''[[Alemans|Volksdeustche]]'', que por corrimiento de nombres en francés, occitán, catalán y [[idioma aragonés|aragonés]] ye conoixiu como "[[alemans|alemán]]".

== Historia ==
A zaguers de lo [[sieglo II]] emigroron ta lo Sud forachitaus por los [[godos]] y arriboron en l**Agri Decumates* en l'anyo [[213]]. Dende l'anyo [[260]] feban incursions travesando los [[Alpes]] y plegando ta la redolada de [[Milán]]. En l'anyo [[271]] facioron una incursión en [[Italia]], vencioron a [[Aurelián]] en la [[Batalla de Placentia]], pero Aurelián consiguió aturar-los en la [[Batalla de Fano]] cerca de lo río [[río Metauro|Metauro]], y los esconfió d'una traza decisiva en la [[Batalla de Pavía (271)|Batalla de Pavía]]. [[Probo]] lis cerró lo paso por los [[Alpes]] en l'anyo [[277]] ya de pa cutio. Dende ixe inte los alamans quedoron restreitos a territorios a lo norte d'os Alpes, controlando un territorio a l'este d'o Rin dende o [[Lago Gostanza]] dica lo [[río Main|Main]].

En lo [[sieglo IV]] preboron d'establir-sen en la marguin ezquierda de lo [[río Rin|Rin]]. [[Estilicón]] consiguió renovar un tractau de paz con los alamans en [[396]]/[[398]], pero habió de retirar tropas romanas de lo [[limes renano]] a partir de l'anyo [[401]] pa protecher Italia contra los [[godos]]. En l'anyo [[406]] los [[sueus]], [[vandalos]] y [[alanos]] travesoron lo [[limes renano]] invadindo l'[[Imperio Romano d'Occident]], y aparentment por ixos tiempos los alamans aproveitoron la ocasión pa travesar-lo tamién y ocupar [[Alsacia]] y lo [[Palatinato]].

A pesar de lo tractau de paz, lo cheneral romano [[Flavio Aecio]] habió de refusar un nuevo ataque de lo grupo alamán de los [[chutungos]] contra la provincia de [[Recia]] en l'anyo [[430]] y l'emperador [[Machorián]] aturó en l'anyo [[457]] bandidos alamans que heban travesau los [[cuello (topografía)|cuello]]s de los [[Cantón d'os Grisons|Grisons]]. Los alamans tamién feban incursions enta lo noroueste en dirección [[Colonia (Alemanya)|Colonia]], dica que los [[francos]] los aturoron en la [[batalla de Tolbiacum]] ([[496]]).

Por no poder atacar a los francos los alamans adrezoron las suyas incursions enta l'ueste y sud y creyoron nuevas comunidaz en [[Alsacia]], [[Lorena]], [[Franco Condau]] y [[Suiza Alemana]]. Cualques [[capitoste]]s alamans s'adrezoron enta lo sud enta l'alta Italia y las planas de [[Recia]], a on que [[Teodorico o Gran]] lis permitió d'establir-sen en un contexto de retacule de los romanos enta los Alpes. Adintro de lo [[reino Ostrogodo d'Italia|reino Ostrogodo]] se formó una "Alamania" que lo rei [[Vitiches]] entregará a la fin a los [[francos]] entre [[536]] y [[537]].

En l'anyo [[506]] [[Clodoveu I|Clododeu]] ocupó los territorios alamans de lo [[Palatinato]], [[Hesse]] y [[Maine]], lo que fizo emigrar enta lo Sud a muitos alamans. La existencia de lo [[reino de los Burgundios]] en l'alto [[río Roine|Roine]] aturaba los posibles abances de los alamans por Suiza, manimenos en l'anyo [[532]] la [[batalla de Autun]] suposó la incorporación de lo territorio burgundio a lo [[reino Franco]] en l'anyo [[534]], lo que permitió que los alamans tornasen a abanzar por Suiza.

En l'anyo [[536]] los alamans fuoron sozmesos por los [[francos]], encara que los francos no controlaban bien que [[Alsacia]] y lo [[Palatinato]]. Bel grupo d'alamans continó l'abance entra lo Sud y Sud-ueste derrotando a [[conte]]s francos cerca de [[Friburgo]] enta l'anyo [[610]], a la vegada que belatros penetraban pos las [[foz fluvio-karstica|foces]] y [[congustro]]s de lo [[Chura]] en Franco Condau y s'establiban en [[Besançon]]. La mayoría de los alamans no travesoron ni lo [[Chura]] ni los [[Vosgos]].

La [[cristianización]] de los alamans estió tardana y no encomenzó dica zaguers de lo [[sieglo VI]]; en lo sieglo VII no yera tan completa como en Francia u [[Bavera]]. Los territorios habitaus por alamans yeran cubiertos por la [[diocesi de Cuira]] en [[Recia]] y por las [[diocesi]]s de [[Diocesi de Basilea|Basilea]] y [[diocesi d'Estrasburgo]] en [[Alsacia]]. Los atros territorios de l'Este habitaus por los alamans no teneban que una diocesi, en [[Augsburg]]o. La colaboración de los monarcas [[Dinastía Merovinchia|Merovinchios]] y los bispes de [[Cuira]] permitió la creyación de la [[diocesi de Costanza]]. En tiempos de los [[Dinastía Carolinchia|Carolinchios]] las diocesis de los territorios habitaus por alamans deixoron d'estar sufraganias de l'[[Archidiocesi de Milán]] y pasoron a depender de l'[[Archidiocesi de Maganza]].

Encara se feba mención de los alamans como pueblo en lo [[sieglo IX]]; lo territorio de los alamans constituiba lo [[Ducau de Suabia]]. Los alamans se fusionoron a la fin con los atros pueblos chermanicos vecins fendo part de los *Volksdeustsche* como la suya *Stämne* sueva. En l'actualidat los descendients d'esta *Stämne* son dividius politicament entre [[Francia]], [[Alemanya]], [[Suiza]] y en menor mesura [[Austria]], y tienen como lenguache tradicional l'[[Idioma alamanico|alamanico]], sin deixar de conoixer u emplegar en a escritura y contextos formals l'[[alemán estándard]] (con a excepción d'Alsacia).

== Etnonimo ==
Lo etnonimo de los alamans significa en [[Luengas chermanicas occidentals|luenga chermanica occidental]] "toz los hombres libres". En la [[Francia Occidental]] la denominación de “alamán” s'estendilló a toz os pueblos chermanicos de l'este por estar los alamans uno de los pueblos chermanicos con qui teneban mes contacto cheografico kos galo-romanos, (con los [[francos]] teneban mes contacto social como clase dirichent que contacto cheografico en lo cabo nord-este). Dende lo [[idioma francés|francés]], lo [[idioma arpitán|arpitán]] y l'[[idioma occitán|occitán]], en catalán, aragonés y castellano tamién prenioron la denominación d'alamán pa denominar tamién a los atros pueblos chermanicos d'Europa Central, ([[Saxons]], [[Frisons]], [[Turinchians]], [[Franconios]], [[Bavaros]]) y Chermania pasó a dicir-se en todas estas luengas Alemanya.

== Mencions en fuents aragonesas ==
Fan mención de los alamans en la traducción herediana de *Historia Langobardorum'':